फुझोऊः ओलंपिक रजत पदक विजेता पीवी सिंधू एक बार फिर स्थानीय खिलाड़ी ही बिंगजियाओ की चुनौती से पार नहीं पा सकी और चीन ओपन विश्व टूर सुपर 750 टूर्नामेंट के क्वार्टरफाइनल में हार कर बाहर हो गयी। बिंगजियाओ ने शुक्रवार को तीसरी वरीयता प्राप्त सिंधू को 17-21, 21-17, 15-21 से हराया। आठवीं वरीयता प्राप्त इस खिलाड़ी की सिंधू पर यह तीसरी जीत है। इससे पहले विश्व रैंकिंग में सातवें स्थान पर काबिज बिंगजियाओ ने सिंधू को जुलाई में इंडोनेशिया ओपन और अक्टूबर में फ्रांस ओपन में हराया था।